Jordan se Nike-tekkies behaal rekordprys | Netwerk24
18 Mei 2020 09:44
Die voormalige NBA-ster Michael Jordan is een van die bekendste gesigte in Amerikaanse sport. Foto: Getty Images
Die basketbal-legende Michael Jordan se getekende tekkies van 1985 is op ’n aanlyn veiling vir ’n rekordbedrag van $560 000 (R10,3 miljoen) opgeraap.
Sotheby’s het verwag die Nike Air Jordan 1-tekkies, wat die Amerikaanse NBA-ster gedra het in sy eerste seisoen saam met die Chicago Bulls, sou tussen $100 00 en $150 000 haal.
Die vorige rekord was $437 500 vir ’n paar van Nike se 1972-Moon Shoes-hardloopskoene.
Die Nike Air Jordan 1-tekkies wat ’n rekordprys behaal het. Foto: Reuters
Die paar skoene, soos die meeste van die tekkies wat Jordan gedra het, was in wanverhouding, met ’n grootte-13 aan sy linkervoet en ’n grootte-13,5 aan sy regtervoet.
Die Air Jordan 1-tekkies is verkoop deur die versamelaar Jordan Geller, die stigter van die Shoezeum-skoenmuseum in Las Vegas.
Die veiling val saam met die 35ste herdenking van die Air Jordan-handelsnaam en die beeldsend van die ESPN-dokumentêr The Last Dance wat handel oor die Chicago Bulls en Jordan. Die reeks is op Netflix beskikbaar.
Meer oor: Basketbal | Nike | Nba | Michael Jordan
Goeie ou reëls kan rugby beslis red